open-index/open-wikipedia-markdown huggingface dataset:
15. obvod (Paríž)

**15. obvod** () alebo **Obvod Vaugirard** () je jeden z 20 obvodov Paríža. Nachádza sa na ľavom brehu rieky Seina. Presahuje sem štvrť *Montparnasse* zo 6. a 14. obvodu. Najvyšší parížsky mrakodrap, Tour Montparnasse a susedná železničná stanica *Gare Montparnasse* sú umiestnené v 15. obvode pri hranici so 14. obvodom.

V 15. obvode sa nachádza aj výstavné centrum *Porte de Versailles* a štvrť výškových budov *Front de Seine* (nazývaná aj *Beaugrenelle*) umiestnená blízko Eiffelovej veže.

## Geografia
Rozloha tohto obvodu je .

## Demografia
Počet obyvateľov obvodu dosiahol najvyšší bod v roku 1962, kedy mal 250 551 obyvateľov. Odvtedy stratil približne desatinu populácie, ale zostáva medzi najľudnatejšími obvodmi Paríža s 225 362 obyvateľmi podľa posledného sčítania v roku 1999. S 144 667 pracovnými miestami podľa toho istého sčítania patrí k veľmi dobrým v obchodnej aktivite.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 15. obvodu:
* Quartier Saint-Lambert
* Quartier Necker
* Quartier de Grenelle
* Quartier de Javel

Podľa oficiálneho číslovania parížskych mestských štvrtí majú tieto štvrte č. 57 – 60.

## Iné projekty
Vivian McGrath

**Vivian Erzerum Bede McGrath** (* 17. február 1916, Merrendee, Austrália - † 9. apríl 1978, Burradoo) bol austrálsky tenista. Medzi jeho najväčšie úspechy v tenise titul z dvojhry na grandslamovom turnaji Australian Championships (1937), a titul zo štvorhry na grandslamovom turnaji Australian Championships (1935).

Austráliu reprezentoval aj v Davisovom pohári, odohral celkovo 26 zápasov, z toho 23 v dvojhre (11 výhier, 12 prehier) a 3 v štvorhre (1 výhra, 2 prehry).

Počas druhej svetovej vojny slúžil v austrálskom letectve.

## Účasti vo finále dvojhry na grandslamových turnajoch (1)
### Víťazstvá (1)

## Externé odkazy

## Zdroj
* 

Kategória:Austrálski tenisti
Kategória:Víťazi Australian Open
Jednoduchý stroj

thumb|Princíp páky.
**Jednoduchý stroj** alebo **jednoduchý mechanizmus** je zariadenie prenášajúce mechanickú silu a pohyb z jedného telesa na iné teleso, pričom umožňuje meniť smer a veľkosť pôsobiacej sily. Konkrétne to je jedno z nasledujúcich zariadení:
*páka
*kladka 
*naklonená rovina
*koleso na hriadeli
*klin
*skrutka 

Podľa niektorých definícií pojmu stroj patria jednoduché stroje medzi stroje, podľa iných definícií patria skôr medzi nástroje.

Spoločným znakom jednoduchých strojov je jednoduchosť ich konštrukcie a princípu. 

Jednoduché stroje uľahčujú ľuďom prácu, väčšinou tým, že umožnia pôsobiť menšou silou, ako by bolo nutné bez jednoduchého stroja. Táto výhoda je vyvážená nutnosťou pôsobiť na dlhšej dráhe, takže výsledná veľkosť mechanickej práce vykonanej s pomocou jednoduchého stroja je rovnaká (v skutočnosti dokonca vyššia, pozri: mechanická účinnosť) ako veľkosť práce vykonanej bez jednoduchého stroja.

## Pozri aj
*Mechanika

## Referencie

## Zdroj
Jáchal (department)

Department **Jáchal** leží na severe provincie San Juan, na západe Argentíny a je jeden z 19 departmentov provincie.

Na severe hraničí s provinciou La Rioja, na východe s departmentom Valle Fértil, na juhu s departmentmi Caucete, Angaco, Albardón a Ullum a na západe s departmentom Iglesia.

Hlavné mesto departmentu Jáchal je San José de Jáchal.

Kategória:Departmenty v Argentíne
Luntová zámka

[300px|thumb|Čínske muškety s luntovou zámkou z obdobia dynastie [dynastia Ming|Ming (1368 – 1644)]]
**Luntová zámka** alebo **tlejaková zámka** je najstarší typ zámky na palných zbraniach. Začala sa používať v 15. storočí v arkebúzach a mušketách. Technológia bola prenesená do Ázie (India, Čína a Japonsko), kde sa udržala až do konca 19. storočia. V európskych armádach sa udržala do roku 1720, kedy bola úplne nahradená kresadlovou zámkou.

## Princíp
Na vrchu hlavne bola *panvička* – priehlbinka spojená kanálikom s vnútrom hlavne, neskôr chránená krytom. Pušný prach sa nasypal do hlavne, tu sa utesnil a doplnil strelou a menšia časť sa nasypala do panvičky. Nad panvičku bola na páčke tvaru písmena „S“ upevnená zápalná šnúra nazývaná *lunta*, čo bol v podstate tlejúci povrazec napustený octanom hlinitým.

Prvé luntové zámky nemali spúšťový mechanizmus. Pušný prach sa zapaľoval pritiahnutím spodnej časti páčky pridržiavajúcej luntu. To priblížilo tlejúcu luntu k panvičke, pušný prach sa vznietil a cez kanálik sa zapálila prachová náplň v hlavni. Neskoršie konštrukcie luntovej zámky už mali spúšťovú páku, ktorú udržiavalo v základnej polohe pero.

## Výhody a nevýhody
Pred vynálezom luntovej zámky sa strelec musel tesne pred výstrelom sústrediť na ručné zapálenie pušného prachu v panvičke, čo zamestnalo jeho ruky a zároveň tak nemohol mieriť. To negatívne ovplyvňovalo jeho schopnosť trafiť sa do cieľa, v porovnaní s lukostrelcami boli teda mušketieri pomalí a neefektívni. Luntová zámka uvoľnila strelcovi ruky, umožňujúc mu mieriť a strieľať súčasne, neskoršie typy zbraní s touto zámkou mali aj mieridlá.

Luntová zámka je lacná a jednoduchá, vďaka čomu sa zbrane s touto konštrukciou objavovali ešte v 19. storočí (mimo Európy a Severnej Ameriky).

Zbrane s touto zámkou mali množstvo nevýhod:
* zapálenie lunty chvíľu trvalo, v prípade náhleho prepadnutia boli teda strelci s týmito puškami prakticky vyradení z boja,
* pušný prach bol za mokrého počasia zvlhnutý a dal sa len veľmi ťažko zapáliť,
* horiaca zápalná šnúra v noci prezrádzala pozíciu strelca,
* aj charakteristický zápach pálenej zápalnej šnúry priťahoval pozornosť nepriateľa.

## Pozri aj
* Koliesková zámka
* Kresadlová zámka
* Perkusná zámka

## Externé odkazy
* Popis rôznych typov zámok
* Popis luntovej zámky s animáciou 

Kategória:Strelné zbrane
Nueve de Julio (department, San Juan)

Department **Nueve de Julio** leží južne od centra provincie San Juan na západe Argentíny a je jeden z 19 departmentov provincie.

Na severe hraničí s departmentmi Santa Lucía a San Martín, na východe s departmentom Caucete , na juhu s departmentom Veinticinco de Mayo a na západe s departementom Rawson.

Hlavné mesto departmentu má rovnaký názov Nueve de Julio.

Kategória:Departmenty v Argentíne
Nueve de Julio

**Nueve de Julio** môže byť
*department v Argentíne:
**Nueve de Julio (department, San Juan)
**Nueve de Julio (department, Santa Fe)
**Nueve de Julio (department, Río Negro)
**Nueve de Julio (department, Chaco)
*hlavné mesto departmentu Nueve de Julio - San Juan
**Nueve de Julio (San Juan)
Sexuálny dimorfizmus rýb

**Sexuálny dimorfizmus rýb** je u rôznych druhov rýb rozdielny.

## Sekundárne sexuálne znaky rýb z čeľade ''[[Cichlidae]]''

Niektoré znaky platia všeobecne:

*Tvar a veľkosť brušnej dutiny, kedy táto je pri čelnom pohľade pri ♀ do strán vypuklá, pri ♂ toto nie je výrazné. Dolná časť brušnej dutiny je u ♀ smerom dolu vypuklá, pri ♂ je takmer rovná. Táto časť tela je pri ♀ výraznejšia s približujúcou sa dobou reprodukcie. Toto pozorovanie vykonávame zásadne ráno, kedy sú ryby „hladné“.

*Zafarbenie tela je tiež veľmi dôležitým sekundárnym znakom kedy vo všeobecnosti platí, že ♂ má habitus viac výrazný, sýtejší, je spravidla farebnejší, zatiaľ čo ♀ má habitus matnejší a nie tak výrazne farebný. ♂ má habitus spravidla v dobe príprav, priebehu a krátko po ukončení reprodukčného procesu oveľa výraznejší ako ♀, hoci pri niektorých druhoch alebo exemplároch to nemusí až tak doslova  platiť.

*Tvar a veľkosť chrbtovej plutvy a análnej plutvy je tiež dôležitým sekundárnym sexuálnym znakom, kedy ich zadná mäkkolúčová časť je pri ♂ predĺžená, často až vlasovito, a ukončená do špičky. Pri ♀ je uvedená časť krátka, tupo ukončená. Môže sa stať, že pri niektorých exemplároch je tento rozdiel pomerne málo výrazný, ale to je viac-menej výnimka. Týka sa to všetkých druhov, voľne kladúcich vajíčka na voľný substrát (litofilné, fytofilné, dendroidné atď.) alebo do úkrytov (jaskyniek). Okrem toho pri druhoch, ktoré súhrnne označujeme ako papuľovce (nesprávne tlamovce) má ♂ na análnej plutve spravidla 3 (pri niektorých druhoch dokonca ani jednu, prípadne 2 alebo 5, zriedkavo aj viac) tzv. vaječné škvrny, ktoré ♀ nemá. Pri niektorých druhoch hrá tiež dôležitú úlohu veľkosť a hrúbka prvého lúča pinnae pectorales (pektorálnej alebo aj prsnej plutvy), ktorý je spravidla pri ♂ väčší ako pri ♀.

*♂ pri niektorých druhoch majú na čele tzv. tukový hrboľ.

*Tvar a veľkosť urogenitálnej papily (močopohlavnej bradavky alebo aj tzv. kladielka) je najspoľahlivejší sekundárny (sekundárno-primárny?) znak, pomocou ktorého dokážeme rozlíšiť s absolútnou presnosťou, či daný exemplár je ♂ alebo ♀, a čo je najhlavnejšie, vidíme ho. Nevýhodou je, že jej viditeľnosť sa vzťahuje iba na krátku dobu pred, počas a po ukončení reprodukčného procesu. Pri ♂ je krátka, tenká, v tvare tenkej paličky. Pri ♀ je široká, kužeľovitého tvaru, pri základni je širšia. Jej poloha je pred análným (ritným) otvorom.

*Okrem už uvedených sekundárnych pohlavných znakov ♂ od ♀ rozpoznáme aj podľa zmeneného správania sa krátko pred a počas samotného reprodukčného procesu. ♂ začne vytvárať revír, ktorého stredom je trenisko (ktoré vždy nemusí byť pravdivé a vo veľa prípadoch sa môže zmeniť),začne k nemu vábiť ♀, ochraňovať ho pred ostatnými rybami (často aj oveľa väčším než je on sám) a do jeho blízkosti ich nevpúšťať.

Kategória:Akvaristika
Kategória:Ryby (Osteichthyes)
Enkláva (občianske právo)

**Enkláva** v občianskom práve označuje pozemok, ku ktorému niet prístupu verejnou ani vlastnou cestou, ale iba cez iný, cudzí pozemok.

Kategória:Občianske právo
Enkláva (etnografia)

**Enkláva** označuje v etnografii kompaktné etnické osídlenie v prostredí iného etnika, ktoré ho úplne obkolesuje. Etnické enklávy vznikali historicky, ako dôsledok veľkých pohybov obyvateľstva, sťahovaním a pod. 

Príkladom enklávy slovenského etnika v inonárodnom prostredí sú Slováci na tzv. Dolnej zemi, najmä vo Vojvodine. Vznikli hromadným sťahovaním obyvateľstva do týchto krajov najmä v 18. storočí. Niektoré ostrovy slovenského osídlenia si tu slovenský charakter uchovávajú dodnes. V prostredí enklávy ešte vo zvýšenej miere ako v diaspóre uchovávajú sa tradičné prvky kultúry.

## Pozri aj
* Jazykový ostrov

Kategória:Etnografia
Venlo

**Venlo** je mesto v Holandsku v provincií Limburg. Nachádza sa na juhovýchode krajiny pri hranici s Nemeckom. Cez mesto preteká rieka Mása.

## Dejiny
V meste a jeho okolí sa našli archeologické nálezy dokazujúce prítomnosť Keltov a Rimanov na tomto území. Boli tu tiež nájdené zvyšky rímskeho mosta. Na začiatku druhej svetovej vojny sa v meste odohral incident, ktorý neskôr nacisti využili ako zámienku na napadnutie Holandska. Počas okupácie nacisti deportovali a zlikvidovali väčšinu obyvateľov Židovskej národnosti. V dôsledku svojej strategickej polohy a prítomnosti cestného i železničného mosta cez Másu bolo mesto viackrát vystavené Spojeneckým náletom.

## Partnerské mestá
*  Gorizia, Taliansko
*  Klagenfurt am Wörthersee, Rakúsko
*  Krefeld, Nemecko

## Iné projekty

## Externé odkazy
* Oficiálna stránka 

Kategória:Mestá v Holandsku
Kategória:Sídla na Máse
AC Sparta Praha

**AC Sparta Praha** je pražský futbalový klub. Je to najúspešnejší a najpopulárnejší  český futbalový klub. Sparta získala viacero titulov z československej a českej ligy. Za svoju vyše 110 rokov dlhú históriu pôsobilo v klubu veľa rôznych reprezentantov.

## Historické názvy
* 1893 – **AC Královské Vinohrady** *(Athletic Club Královské Vinohrady)
* 1894 – *'AC Sparta** ''(Athletic Club Sparta)
* 1948 – **AC Sparta Bubeneč** ''(Athletic Club Sparta Bubeneč)
* 1949 – **Sokol Bratrství Sparta**
* 1951 – **Sparta ČKD Praha** ''(Sparta Českomoravská Kolben Daněk Praha)
* 1953 – **T. j. Spartak Praha Sokolovo** ''(Tělovýchovná jednota Spartak Praha Sokolovo)
* 1965 – **T. j. Sparta ČKD Praha** ''(Tělovýchovná jednota Sparta Českomoravská Kolben Daněk Praha)
* 1968 – **SZ Sparta Praha**  ''(Stalinovy Závody Sparta Praha)
* 1971 – **T. j. Sparta ČKD Praha** ''(Tělovýchovná jednota Sparta Českomoravská Kolben Daněk Praha)
* 1990 – **T. j. Sparta Praha** ''(Tělovýchovná jednota Sparta Praha)
* 1991 – **AC Sparta Praha** ''(Athletic Club Sparta Praha)

== História ==
História futbalovej Sparty začala v roku [[1893]], keď založilo niekoľko nadšencov športový klub s názvom ''AC Královské Vinohrady'' na pražských [[Maniny|Maninách]]. Okrem futbalu sa tu konala aj [[cyklistika]] a [[korčuľovanie]]. Po dvoch rokoch sa však klub rozhádal a odišla z neho skupina odbojníkov na čele s Karlom, Otom a Josefom Malečkovými. Tí založili 16 novembra 1893 klub **AC Královské Vinohrady*'. Vinohrady boli vtedy ešte samostatné mesto za hranicami Prahy.

== Súčasná zostava ==




























=== Na hosťovaní ===



*Legenda: B – Brankár, O – Obranca, Z – Záložník, Ú – Útočník''

## Referencie


## Externé odkazy
* Oficiálna webová stránka
* Sparta Praha výsledky


Kategória:České futbalové kluby
Kategória:ČKD
Born Again (Black Sabbath)

***Born Again*** je jedenásty štúdiový album skupiny Black Sabbath. Je to jediný album na ktorom spieva Ian Gillan, bývalý spevák Deep Purple. Tiež sa tu na post bubeníka vracia Bill Ward. Album je jeden z najlepšie hodnotených v histórii skupiny.

Album bol nahrávaný v Oxforde v Anglicku.

Born Again dosiahol 4. miesto v UK Chart, čo je oficiálny Britský rebríček. Je to najlepšie umiestnenie od albumu *[[Sabbath Bloody Sabbath]]*. 

Ozzy Osbourne povedal v roku 1983 pre Circus magazine (článok: "Is Sabbath Turning Purple?"): "Born Again je najlepšie vec, ktorú som počul od Sabbath odkedy som zo skupiny odišiel."

## Zoznam skladieb
# „Trashed“ - 4:16
# „Stonehenge“ - 1:58
# „Disturbing the Priest“ - 5:49
# „The Dark“ - 0:45
# „Zero the Hero“ - 7:35
# „Digital Bitch“ - 3:39
# „Born Again“ - 6:34
# „Hot Line“ - 4:52
# „Keep It Warm“ - 5:36

## Zostava
*Ian Gillan - spev
*Tony Iommi - sólová gitara
*Geezer Butler - basgitara
*Bill Ward - bicie
*Geoff Nicholls – klávesy

## Externé odkazy
* Oficiálna stránka skupiny 
* stránka venovaná albumu ''Born Again'' a turné k nemu 

Kategória:Hudobné albumy z 1983
Kategória:Albumy Black Sabbath
Seventh Star

***Seventh Star*** je dvanásty štúdiový album skupiny Black Sabbath. Je to jediný album na ktorom spieva Glenn Hughes. Na tomto albume je jediný z pôvodného zloženia gitarista Tony Iommi.

Seventh Star bol pôvodne zamýšlaný ako prvý štúdiový album Tony Iommiho, ale nahrávacia spoločnosť ho donútila aby album vydal pod názvom Black Sabbath featuring Tony Iommi. Kvôli tomu je album veľmi odlišný od predchádzajúcich albumov skupiny.

Geoff Nicholls je prvýkrát uvedený ako oficiálny člen kapely.

Aj keď bol album väčšinou hodnotený pozitívne tak na koncertoch nedostával mnoho priestoru.

## Zoznam skladieb
# „In for the Kill“ - 3:40
# „No Stranger to Love“ - 4:28
# „Turn to Stone“ - 3:28
# „Sphinx (The Guardian)“ - 1:11
# „Seventh Star“ - 5:20
# „Danger Zone“ - 4:23
# „Heart Like a Wheel“ - 6:35
# „Angry Heart“ - 3:06
# „In Memory...“ - 2:35

## Zostava
*Glenn Hughes - spev
*Tony Iommi - sólová gitara
*Dave Spitz - basgitara
*Eric Singer - bicie
*Geoff Nicholls – klávesy
*Gordon Copley - basgitara na „No Stranger to Love“

## Externé odkazy
* Oficiálna stránka skupiny 

Kategória:Hudobné albumy z 1986
Kategória:Albumy Black Sabbath
Anna Jantar

thumb|Hrob Anny Jantar
**Anna Jantar**, vlastným menom** Anna Maria Szmeterling**, od 1971 tiež ako **Anna Maria Kukulska** (* 10. jún 1950, Poznaň, Poľsko – † 14. marec 1980, Varšava) bola poľská speváčka.

## Životopis
V rokoch 1965-1969 navštevovala Všeobecno vzdelávacie lýceum Adama Mickiewicza a Strednú hudobnú školu v Poznani. V roku 1969 zložila prijímaciu skúšku do štátnej Vyššej umeleckej školy vo Varšave, no nebola prijatá pre nedostatok miesta. Umeleckú karieru začala v roku 1968. Spolupracovala s vokálno-inštrumentálnou skupinou *Polne Kwiaty*. V poznaňskom rádiu s nimi nahrala skladbu *Po ten kwiat czerwony*. Od roku 1969 bola vokalistkou skupiny Waganci, v ktorej vystupoval tiež Jaroslav Kukulski, jej budúci manžel. Z toho obdobia pochádza známa skladba *Co ja w tobie widziałam*. 11. apríla 1971 sa v poznanskom kostole sv. Anny zosobášila s Jaroslavom Kukulskim.

V 70. rokoch patrila medzi popredných poľských spevákov. V roku 1972 po zložení skúšky zahájila sólovú kariéru ako Anna Jantar a stala sa profesionálnou speváčkou.

V roku 1973 sa zúčastnila na KFPP v Opole, kde zaspievala svoj prvý sólový hit *Najtrudniejszy pierwszy krok*. Počas svojej kariéry získala mnoho cien a uznaní. Spolupracovala z mnohými poľskými umelcami medzi ktorých patrili Stanislaw Sojka, Boguslaw Mec, Zbigniew Hołdys, Andrzej Tenard a veľa iných.

Bola matkou speváčky Natalie Kukulskej.

Zahynula pri leteckom nešťastí lietadla Il-62 vracajúceho sa z New Yorku 14. marca 1980.

## Referencie


## Iné projekty

## Externé odkazy
* Oficiálna stránka

## Zdroj

Kategória:Poľské speváčky
Kategória:Osobnosti z Poznane
Kategória:Obete leteckých nehôd
Yvon Petra

**Yvon Petra** (* 8. marec 1916, Cholon, Vietnam† 12. september 1984, Paríž, Francúzsko) bol francúzsky tenista. Medzi jeho najväčšie úspechy patria zisk titulu z dvojhry na grandslamovom turnaji Wimbledone (1946), a zisk titulov zo štvorhry na grandslamovom turnaji French Championships (1938, 1946 v mužskej, 1937 v zmiešanej).

Stal sa prvým víťazom wimbledonskej dvojhry po druhej svetovej vojne a zároveň sa stal (k roku 2007) posledným Francúzom, ktorý vyhral wimbledonský titul v dvojhre.

Francúzsko reprezentoval aj v Davisovom pohári, odohral celkovo 22 zápasov, z toho 14 v dvojhre (11 výhier, 3 prehry) a 8 v štvorhre (4 výhry, 4 prehry).

V druhej svetovej vojne bol ťažko ranený, hrozila mu amputácia nohy.

## Účasti vo finále dvojhry na grandslamových turnajoch (1)
### Víťazstvá (1)

## Externé odkazy

## Zdroj
* 

Kategória:Francúzski tenisti
Kategória:Víťazi Wimbledonu
Kategória:Víťazi French Open
Let LOT 007

**Let LOT 007** bol poľský pravidelný osobný medzinárodný let z New Yorku do Varšavy obsluhovaný lietadlom Iliušin Il-62 so 77 cestujúcimi a 10 členmi posádky na palube, ktoré sa 14. marca 1980 zrútilo neďaleko varšavského letiska Okęcie (dnes Letisko Chopina). Nehodu nikto neprežil. Medzi obeťami tejto havárie bola aj 22-členná skupina amatérskych reprezentantov Spojených štátov v boxe, známa poľská speváčka Anna Jantar a Alan Parkhurst Merriam, americký antropológ a etnomuzikológ.

## Lietadlo
Iliušin Il-62 s imatrikulačnou značkou SP-LAA a menom *[[Mikuláš Kopernik|Mikołaj Kopernik]]* bolo štvormotorové prúdové dopravné lietadlo sovietskej výroby. Il-62 (SP-LAA) bolo prvé lietadlo tohto typu vo flotile spoločnosti LOT. K LOT-u bolo dodané v roku 1970. Ako všetky ostatné zakúpené Il-62 spoločnosti LOT, bolo aj toto lietadlo pomenované po slávnej poľskej historickej osobnosti, v tomto prípade to bol Mikuláš Kopernik.

## Iné projekty

## Externé odkazy
* Úryvok knihy "Cześć, giniemy!" Jaroslava Reszku
* Obrázok lietadla Il-62 ''Mikołaj Kopernik''

Kategória:Letecké nehody
Kategória:Katastrofy v Poľsku
Kategória:1980 v Poľsku
Mrlík voňavý

**Mrlík voňavý** (*Chenopodium ambrosioides* L., syn. *Dysphania ambrosioides* (L.) Mosyakin & Clemants) je liečivá rastlina z čeľade mrlíkovité (*Chenopodiaceae*).

## Galéria

Image:Dysphania ambrosioides NRCS-1.jpg
Image:Dysphania ambrosioides 9061.JPG
Image:Chenopodium ambrosioides flowers.jpg


## Iné projekty

## Externé odkazy
* stránka o Mrlíku voňavom  

Kategória:Mrlíkovité
Kategória:Liečivé rastliny
Kategória:Flóra na Slovensku
Paromova Dúbrava

**Paromova Dúbrava** je občina, neformálne združenie ľudí jazyčníckeho vierovyznania, pociťujúcich potrebu žiť aktívnym náboženským životom. Občina je základňou pre organizovanie staroslovanských sviatkov, obradov, poznávanie a štúdium predkesťanského slovanského náboženstva – jazyčníctva, ako aj ostatnej slovanskej hmotnej a duchovnej kultúry. Paromova Dúbrava nemá záujem vykonávať akúkoľvek "misijnú" činnosť a do jej radov sa hlásia len ľudia, ktorí svoje presvedčenie našli sami.

Spolupracuje s ďalšími podobnými organizáciami zo Slovenska a zahraničia.

## Pozri aj
*Novopohanstvo

Kategória:Novopohanstvo
Akita Inu

**Akita** alebo **akita inu** (z ) je plemeno psa z Japonska uznané v FCI v skupine 5 pod číslom 255. Názov plemena je odvodený od názvu prefektúry Akita v Japonsku.

## História
Pôvodné japonské psy boli strednej veľkosti. Od roku 1603 sa v oblasti Akita používalo stredne veľké bojové plemeno *matagi* na lov veľkej zveri. Od roku 1868 sa psy matagi krížili s tosami a mastifmi. Tým sa zväčšila veľkosť plemena, ale stratili sa typické vlastnosti špicov. V roku 1908 boli psie zápasy zakázané, ale plemeno sa zachovalo a ďalej bolo šľachtené ako veľké japonské plemeno. V roku 1931 ministerstvo výchovy vyhlásilo plemeno akita za národný poklad a kultúrne bohatstvo.

V priebehu druhej svetovej vojny (1939-1945) bolo bežné používať psy ako zdroj kožušiny pre vojenské oblečenie. Polícia nariadila odchytenie a skonfiškovanie všetkých psov okrem nemeckých ovčiakov pre vojenské účely.

## Pozri aj
* Hačikó

## Iné projekty

## Zdroje
* 

Kategória:Plemená psov z Japonska
Kategória:Špice a pôvodné plemená
Sanácia (podnik)

**Sanácia** alebo **sanovanie** alebo **ozdravenie** je súhrn opatrení, ktoré majú zlepšiť nepriaznivý stav podniku postihnutého stratami, ktoré ohrozujú jeho ďalšiu existenciu. Z podniku zostáva iba „zdravé jadro“, ktoré neprodukuje stratu. Aby bola sanácia úspešná, musí byť vykonaná včas. Opatrenia, ktoré vedú k ozdraveniu podniku, vychádzajú vždy z rozboru príčin finančných problémov. Je vykonávaná najmä štátom.

Kategória:Podniky
Kategória:Obchodné právo
Kiba

**Kiba** je japonský anime seriál, ktorý sa v pôvodne vysielal v televízii TV Tokyo. Okrem toho je v súčasnosti vysielaný aj v Spojených štátoch.

## Príbeh

*Zed* je 15-ročný chlapec, ktorý žije v alternatívnom futuristickom svete zvanom „Kámu“, ktorý je tak uzavretý vysokými budovami, že tam nefúka vietor. Je to pouličný chlapec a má chuť žiť slobodne, vo veľkom svete. Na jeho narodeniny mu jeho priateľ z detstva, *Noa*, daruje medailón slobody. Keď pôjde za svojou matkou do nemocnice, ktorá je chorá a nevníma, povie jej o medailóne a tá bude v skutku prekvapená. Potom sa cez záhadnú bránu dostane do úplne iného, krajšieho sveta zvaného „Tempura“. Sú tam samé stromy, lesy a je tam čisto. Mestá a budovy vyzerajú ako zo stredoveku.

V tomto svete existujú ľudia nazývaní ako „Šádo Kjasta“ (z angličtiny *Shard Caster*). Každý z nich má na nejakej časti svojho tela kruh, z ktorého dokážu vybrať malé guľôčky. Tie sú používané najčastejšie na priamy útok na nepriateľa. Zed má toto miesto na svojej pravej ruke. Tiež sú tieto miesta určené pre uskladňovanie bytostí zvaných „Spirit“. Po ich vyvolaní môžu výrazne pomôcť bojovníkovi v súboji. Nie všetci Šádo Kjasteri však majú svoj Spirit, majú ho len tí lepší. Nadobúdajú rôzne formy, Zedov prvý Spirit sa volá *Amino Gaoul*.

V anime Kiba existuje mnoho rozličných svetov. Na začiatku budú predstavené len dva, no časom sa odhalia aj ďalšie.

Kategória:Anime
Kategória:Anime seriály
Kategória:Anime z roku 2006
Drak lietadla

**Drak lietadla** je tá časť lietadla, ktorej funkciou je vyvodenie aerodynamických síl, mechanický prenos zaťažení od aerodynamických a hmotových síl, zachovanie integrity celku a poskytnutie základne pre ostatné časti lietadla (pohonné jednotky, avioniku), a v neposlednej rade aj poskytnutie priestoru pre náklad a posádku. (Aj podľa ).

V prípade kovovej konštrukcie možno vnútorne rozlíšiť kostru (nosníky, pozdĺžniky, rebrá a prepážky) a poťah. Na druhej strane, pri všetkých konštrukciách – aj kovových, možno rozčleniť drak na časti podľa umiestnenia a funkcie. Najčastejšie (ale nie vždy) sú to:

* nosné plochy (krídla)
* trup – vrátane kabíny (pilotnej, nákladovej)
* chvostové alebo kačacie plochy
* gondoly (motorové...)
* závesníky (podvesy) zbraní, prídavných nádrží

V širšom význame je to časť lietadla bez avioniky a pohonnej jednotky, t. j. vrátane podvozku a riadiaceho a hydraulického systému.

## Referencie


## Iné projekty

Kategória:Konštrukcia lietadiel
The Eternal Idol

***The Eternal Idol*** je trinásty štúdiový album skupiny Black Sabbath. Je to prvý album na ktorom spieva Tony Martin. Na tomto albume je jediný z pôvodného zloženia gitarista Tony Iommi.

Na albume pôvodne spieval Ray Gillen, ale počas nahrávania bol nahradený Martinom.

Všetky skladby napísaly Tony Iommi a Bob Daisley s miernou pomocou Geoffa Nichollsa a Tonyho Martina.

Obal od Augusta Rodina znázorňuje dve nahé postavy.  

## Zoznam skladieb
# „The Shining“ - 5:38
# „Ancient Warrior“ - 5:34
# „Hard Life to Love“ - 5:00
# „Glory Ride“ - 4:48
# „Born to Lose“ - 3:43
# „Nightmare“ - 5:17
# „Scarlet Pimpernel“ - 2:07
# „Lost Forever“ - 4:00
# „Eternal Idol“ - 6:35

## Zostava
*Tony Martin - spev
*Tony Iommi - sólová gitara
*Dave Spitz - basgitara
*Bob Daisley - basgitara
*Eric Singer - bicie
*Geoff Nicholls – klávesy
*Bev Bevan - perkusie

## Externé odkazy
* Oficiálna stránka skupiny 

Kategória:Hudobné albumy z 1987
Kategória:Albumy Black Sabbath
Headless Cross

***Headless Cross*** je štrnásty štúdiový album skupiny Black Sabbath. Je to druhý album na ktorom spieva Tony Martin. Na tomto albume bubnuje legendárny a tragicky zosnulý bubeník Cozy Powell.

Na Headless Cross sa skupina vracia k okultným textom o uctievaní Diabla a hudba má tiež temnejší nádych. Celkovo si zobralo za vzor najviac album *[[Black Sabbath (album)|Black Sabbath]]*.

Album bolo označované za veľmi dobré. V Británii sa veľmi dobre predávalo a tiež turné po Európe sa vydarilo. Naopak v U.S.A. boli predaje nízke.

Na piesni „When Death Calls“ má gitarové sólo gitarista skupiny Queen Brian May. 

## Zoznam skladieb
# „The Gates of Hell“ - 1:04
# „Headless Cross“ - 6:15
# „Devil & Daughter“ - 4:32
# „When Death Calls“ - 6:41
# „Kill in the Spirit World“ - 4:59
# „Call of the Wild“ - 5:09
# „Black Moon“ - 3:56
# „Nightwing“ - 6:19
Bonus
„Cloak & Dagger“(iba obrázkový disk)

## Zostava
* Tony Martin - spev
* Tony Iommi - sólová gitara
* Laurence Cottle - basgitara
* Cozy Powell - bicie
* Geoff Nicholls – klávesy
* Brian May - gitarové sólo na „When Death Calls“

## Externé odkazy
* Headless Cross 

Kategória:Hudobné albumy z 1989
Kategória:Albumy Black Sabbath
Tyr (album)

***Tyr*** je pätnásty štúdiový album skupiny Black Sabbath. Je to druhý album na ktorom bubnuje legendárny a tragicky zosnulý bubeník Cozy Powell.

Tento album sa prikláňa k Nórskej mytológii čo naznačuje aj názov Tyr. Tyr bol syn hlavného boha Nórskej mytológie Odina.

Runy na Obale sú z Švédskeho mesta Rök Runeston.

Na turné k albumu boli hostia napríklad Geezer Butler, Brian May, Ian Gillan...

## Zoznam skladieb
# „Anno Mundi (The Vision)“ - 6:12
# „The Law Maker“ - 3:47
# „Jerusalem“ - 3:53
# „The Sabbath Stones“ - 6:35
# „The Battle of Tyr“ - 1:08
# „Odin's Court“ - 2:21
# „Valhalla“ - 4:53
# „Feels Good to Me“ - 5:36
# „Heaven in Black“ – 3:57

## Zostava
*Tony Martin - spev
*Tony Iommi - sólová gitara
*Neil Murray - basgitara
*Cozy Powell - bicie
*Geoff Nicholls – klávesy

## Externé odkazy
* Oficiálna stránka skupiny 

Kategória:Hudobné albumy z 1990
Kategória:Albumy Black Sabbath
Opátstvo Holyrood

thumb|250px|right|Ruiny Holyroodskeho opátstva

**Opátstvo Holyrood** sú ruiny augustiniánskeho opátstva v Edinburghu, v Škótsku. Opátstvo bolo postavené v roku 1128 na príkaz kráľa Dávida I. 

## Etymológia názvu
"Holy" znamená svätý a "rood" je starý názov pre kríž, zvyčajne znamenajúci kríž, na ktorom bol ukrižovaný Ježiš; čiže názov je ekvivalentom slova „svätý kríž“. Legenda hovorí, že škótsky kráľ Dávid I. sa dostal do problémov pri poľovačke v lesoch a bol zachránený jeleňom, ktorý mal namaľovaný kríž medzi parohmi, a tak prisľúbil, že postaví na tom mieste kostol.

## Legenda o založení opátstva
V roku 1127, zatiaľ čo kráľ Dávid I. poľoval v lese neďaleko Edinburghu, sa znenazdajky pred ním objavili nebezpečné parohy dospelého jeleňa. Dvaja bratia, Ján a Gregan z barónstva Crawfordovcov v Upper Strathclyde, zachránili kráľa. Vďačný kráľ ich pasoval za rytierov a v nasledujúcom roku založil opátstvo Holyrood. Od toho dňa vetva rodiny Crawfordovcov prijala erb s hlavou jeleňa s parožím, aby si pripomenula založenie opátstva. Táto rodina tiež prijala motto *Tutum Te Robore Reddam* ("Naša sila vás ochráni"). Tento kríž bol prijatý rodom Crawfordovcov po roku 1700, keď táto vetva rodiny prišla vďaka výhodnému sobášu k moci.

## Využitie a premena na ruiny
Od 15. storočia sa konali v opátstve mnohé kráľovské korunovácie a svadobné ceremónie. Kráľ Jakub VII. nariadil opátstvu, aby sa prestavalo na kaplnku, hoci novoprestavaná budova bola následne zbúraná davom ľudí. Strecha opátstva sa zrútila v 18. storočí, a z opátstva zostali len ruiny. V roku 1691 bolo opátstvo nahradené miestnym farským kostolom.

## Kostol holyroodskeho opátstva (Dalziel Place, Edinburgh)
Ešte stále sa tu nachádza presbyteriánsky kostol, ktorý sa nazýva *Holyrood Abbey* (Holyroodske opátstvo), hoci táto kongregácia používa neskoroviktoriánsky kostol na Dalziel Place na križovatke Marionville Road a London Road, trochu ďalej od starého holyroodskeho opátstva. Budova kostola bola otvorená v decembri v roku 1900 ako *Abbeyhill United Free Church*.

Po náboženskej schizme v roku 1843 časť kongregácie odišla a postavila novú budovu pred palácom Holyrood. Táto kongregácia sa spojila v roku 1915 s *Abbeyhill United Free Church*, a odvtedy používala kostol na Dalziel Place. Druhá časť kongregácie od roku 1929 po zlúčení začala byť známou ako *Holyrood Abbey Church*. Budova opátstva bola značne vylepšená v rokoch 2006 a 2007.

## Literatúra
# Crawfurd, George, "History of the Shire of Renfrew," Alexander Weir Publisher, Paisley, Scotland, 1782.
# Crawfurd, George, "Peerage of Scotland, Account of Nobility," George Stewart Publisher, Glasgow, Scotland, 1716.

## Externé odkazy
* Článok o opátstve v Catholic Encyclopedia (po anglicky)
* Holyrood Abbey Church, Dalziel Place (po anglicky) 

Kategória:Kláštory v Spojenom kráľovstve
Kategória:Augustiniánske kláštory
Kategória:Korunovačné kostoly
Kategória:Stavby v Edinburghu
Rawson (department, San Juan)

Department **Rawson** leží južne od centra provincie San Juan na západe Argentíny a je jeden z 19 departmentov provincie.

Na severe hraničí s departmentmi Rivadavia, Hlavné mesto a Santa Lucía, na východe s departmentom Nueve de Julio, na juhu s departmentmi Sarmiento a Veinticinco de Mayo a na západe s departmentom Pocito.

Hlavné mesto departmentu je Rawson.

Kategória:Departmenty v Argentíne
Rivadavia (department, San Juan)

Department **Rivadavia** leží južne od centra provincie San Juan na západe Argentíny a je jeden z 19 departmentov provincie.

Na severe hraničí s departmentom Albardón, na východe s departmentom Hlavné mesto, na juhu s departmentom Pocito a na západe s departmentom Zonda.

Hlavné mesto departmentu má rovnaký názov - Rivadavia.

Kategória:Departmenty v Argentíne
San Martín (department, San Juan)

Department **San Martín** leží v centre provincie San Juan na západe Argentíny a je jeden z 19 departmentov provincie.

Na severe hraničí s departmentom Angaco, na východe a juhu s departmentom Caucete a na západe s departmentom Santa Lucía.

Hlavné mesto departmentu je San Isidro.

Kategória:Departmenty v Argentíne
Santa Lucía (department, San Juan)

Department **Santa Lucía** leží v centre provincie San Juan na západe Argentíny je jeden z 19 departmentov provincie.

Na severe hraničí s departmentom Chimbas, na východe s departmentom San Martín, na juhu s departmentmi Rawson a Nueve de Julio a na západe s departmentom Hlavné mesto.

Hlavné mesto departmentu má rovnaký názov - Santa Lucía.

Kategória:Departmenty v Argentíne
Sarmiento (department, San Juan)

Department **Sarmiento** leží na juhu provincie San Juan na západe Argentíny a je jeden z 19 departmentov provincie.

Na severe hraničí s departmentmi Zonda, Pocito a Rawson, na východe s departmentom Veinticinco de Mayo, na juhu s provinciou Mendoza a na západe pri departmentom Calingasta.

Hlavné mesto departmentu je Villa Media Agua.

Kategória:Departmenty v Argentíne
Ullum (department)

Department **Ullum** leží v centre provincie San Juan na západe Argentíny a je jeden z 19 departmentov provincie.

Na severozápade hraničí s departmentom Iglesia, na severozápade s departmentom Jáchal, na východe s departmentom Albardón, na juhu s departmentmi Zonda a Rivadavia a na západe s departmentom Calingasta.

Hlavné mesto departmentu Ullum je Villa Ibáñez.

Kategória:Departmenty v Argentíne
Valle Fértil (department)

Department **Valle Fértil** leží na východe provincie San Juan na západe Argentíny a je jeden z 19 departmentov provincie.

Na severe a východe hraničí s provinciou La Rioja, na juhu a západe s departmentom Caucete a na západe s departmentom Jáchal.

Hlavné mesto departmentu Valle Fértil je San Agustín del Valle Fértil. Leží vo vzdialenosti 260&nbsp;km od hlavného mesta provincie San Juan.

Kategória:Departmenty v Argentíne
Veinticinco de Mayo (department, San Juan)

Department **Veinticinco de Mayo** leží na juhu provincie San Juan na západe Argentíny je jeden z 19 departmentov provincie.

Na severe hraničí s departmentom Caucete, na východe s provinciou San Luis, na juhu s provinciou Mendoza a na západe s departmentmi Sarmiento, Nueve de Julio a Rawson.

Hlavné mesto departmentu je Villa Santa Rosa.

Kategória:Departmenty v Argentíne
Zonda (department)

Department **Zonda** leží na juhu provincie San Juan na západe Argentíny a je jeden z 19 departmentov provincie.

Na severe hraničí s departmentom Ullum, na východe s departmentmi Rivadavia a Pocito, na juhu s departmentom Sarmiento a na západe s departmentom Calingasta.

Hlavné mesto departmentu je Villa Basilio Nievas.

Kategória:Departmenty v Argentíne
Ivan Trojan

**Ivan Trojan** (* 30. jún 1964, Praha) je český herec. Syn herca Ladislava Trojana, brat producenta a režiséra Ondřeja Trojana a manžel herečky Kláry Pollertovej.

Absolvent DAMU v Prahe. Od roku 1988 pôsobil v Realistickom divadle, neskôr v Divadle Na Vinohradech a v súčasnosti pôsobí v Dejvickom divadle. V roku 2018 načítal audioknihu Hrdinové (vydala Audiotéka) a v roku 2020 načítal titul Vládneme, nerušit (vydala Audiotéka).

## Filmografia

* 2000: Samotáři (Ondřej)
* 2002: Musím tě svést (Karel)
* 2002: Smradi (otec)
* 2003: Jedna ruka netleská (Zdeněk)
* 2003: Želary (Richard)
* 2003: Mazaný Filip (maskér)
* 2005: Příběhy obyčejného šílenství (Petr)
* 2005: Anděl Páně (Petronel)
* 2007: Medvídek
* 2007: Václavjansky 
* 2008: Karamazovi
* 2015: Svätojansky venček (Pastelino)
* 2020: Šarlatán

## Externé odkazy
* 
* 
*  

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Držitelia Českého leva
Kategória:Držitelia Týtý
Kategória:Držitelia Ceny Thálie
Kategória:Absolventi Akadémie múzických umení v Prahe
Kategória:Osobnosti z Prahy
Kategória:Nositelia Medaily Za zásluhy (Česko)
Ján Bolla

**Ján Bolla** alebo aj **Johann Bolla**, prípadne **János Bolla** de Csáfordjobaháza (* 29. máj 1806, Bačka Topola, Srbsko – † 7. február, 1881, Bratislava, Slovensko) bol známy mykológ, botanik, pedagóg a entomológ, hlavne koleopterológ juhoslovanského (srbského) pôvodu. 

## Biografia
náhľad|Sobášny záznam (1839)
Ján Bolla sa narodil v zemianskej rodine pôvodom zo Šopronskej stolice (Bolla de Csáfordjobaháza). Po ukončení školského vzdelania pracuje ako profesor na gymnáziu vo Svätom Jure. Tu sa aj v roku 1839 oženil s Karolínou Annou Zellingerovou (* 18. august 1816, Svätý Jur). Jej rodičmi bol Anton Zellinger, mestský komorník vo Svätom Jure a Terézia Franková. Jeho synom bol Koloman Bolla (* 5. október 1840, Svätý Jur – † 6. júl 1906), poľný maršal a generál v službách rakúsko-uhorskej monarchie.

V rokoch 1847 – 1880 pôsobil ako riaditeľ meštianskej školy v Bratislave. Vykonával tiež funkciu hlavného inšpektora bratislavských meštianskych škôl. V tomto období vykonával tiež funkciu hlavného inšpektora bratislavských meštianskych škôl. Zaoberal sa hlavne botanikou – skúmal machy a huby. Zaoberal sa aj entomológiou a počas svojho života spracoval zoznam chrobákov okolia Bratislavy. Bol jedným zo spoluzakladateľov Bratislavského lekársko-prírodovedného spolku, kde od roku 1865 pôsobil ako predseda jeho botanickej sekcie. Venoval sa hlavne botanike, pričom prieskum prevádzal prevažne v okolí Bratislavy, o čom napísal i niekoľko floristických príspevkov a mykologických prác.
náhľad|Záznam o narodení Kolomana (1840)

## Zdroje informácií o autorovi
* BUJNÁK, Pavel, ed.: 1932. *[[Slovenský náučný slovník|Slovenský náučný slovník I. Príručná encyklopédia vedomostí v troch dieloch]]*. Litevna, Bratislava-Praha, p. 102.  
* Anonym: 1977. *[[Encyklopédia Slovenska]]* I. zväzok (A - D). Veda, Bratislava, p. 220. 
* Lizoň, P.: 1982. Johann Bolla (1806 - 1881). Čes. Mykol., Praha 36: p. 248 - 250.
* Okali, I. et al.: 1996. *[[Slovník slovenských zoológov a zoológov so vzťahmi k územiu Slovenska]]*. Bratislava, Stimul, p. 20.
* BOLLA, Ján. In: 
* Groll, E. K. [ed.]: 2006. Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Bolla, Johann“: (internet).

## Bibliografia
* Bolla, J.: 1856. Beiträge zur Flora Pressburgs. In: Verhandlungen des Vereins für Naturkunde zu Pressburg, Pozsony.  
* Bolla, J.: 1859, Beitrag zur Kenntnis der Koleopteren–Fauna Pressburg´s. In: Verhandlungen des Vereins für Naturkunde zu Presburg, 4, p. 23 - 44.  

* Bolla, J.: 1875. Néhány uj gombafaj Pozsony környékén. In: Mathem. és Term. Közlemények, Budapest, XII., 6.

Kategória:Slovenskí botanici
Kategória:Slovenskí prírodovedci
Kategória:Slovenskí entomológovia
Kategória:Srbskí entomológovia
Kategória:Koleopterológovia
Kategória:Slovenskí pedagógovia
Kategória:Slovenskí mykológovia
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Slovenské osobnosti srbského pôvodu
Pancho Segura

**Francisco Olegario Segura** (* 20. jún 1921, Santiago de Guayaquil, Ekvádor – † 18. november 2017, Carlsbad, Kalifornia, USA ) známy ako **Pancho Segura** bol americký a ekvádorský tenista. Medzi jeho najväčšie úspechy v tenise patrila účasť v semifinále U.S. Championships (1942, 1943, 1944, 1945). Ako profesionál bol svetová jednotka spolu s Jackom Kramerom (1950) a s Panchom Gonzalesom (1952).

V roku 1984 bol zapísaný do Medzinárodnej tenisovej siene slávy.

Po skončení profesionálnej kariéry, vyučoval tenis v južnej Kalifornii.

Mal americké aj ekvádorské občianstvo.

## Referencie

## Externé odkazy

## Zdroj

Kategória:Ekvádorskí tenisti
Kategória:Tenisti USA
Kategória:Medzinárodná tenisová sieň slávy
Fontánka

right|thumb|Pitná fontánka pri Spolku sv. Vojtecha v Prešove

**Fontánka** alebo **pitná fontánka** je zariadenie na prívod pitnej vody, ktorá vystrekuje vodu po stisnutí tlačidla.

## Pozri aj
* Fontána

Kategória:Architektonické prvky
Kategória:Fontány
Dehumanizer

***Dehumanizer*** je šestnásty štúdiový album skupiny Black Sabbath. Tento album nahrala rovnaká zostava členov skupiny aká bola na počiatku 80. rokov (20. storočia).

Na konci turné k tomuto albumu odišiel zo skupiny Ronnie James Dio. Album *Dehumanizer* sa dostal do *Top 40* britského rebríčka albumov. 

## Zoznam skladieb
# „Computer God“ - 6:10
# „After All (the Dead)“ - 5:37
# „TV Crimes“ - 3:58
# „Letters from Earth“ - 4:12
# „Master of Insanity“ - 5:54
# „Time Machine“ - 4:10
# „Sins of the Father“ - 4:43
# „I“ - 6:54
# „Heaven in Black“ – 5:10
# „Buried Alive“ - 4:47
# „Time Machine (Wayne's World Verzia)“ - 4:18 (U.K. nevydané)

## Zostava
*Ronnie James Dio - spev
*Tony Iommi - sólová gitara
*Geezer Butler - basgitara
*Vinny Appice - bicie
*Geoff Nicholls – klávesy
*Mack - producer, inžinier, mixer 

## Externé odkazy
*Oficiálna stránka skupiny 

Kategória:Hudobné albumy z 1992
Kategória:Albumy Black Sabbath
Karneol

thumb|right|200px|Karneol.
**Karneol** je žltý, červený, oranžový až hnedý priesvitný chalcedón (odroda kremeňa). Ako drahý kameň sa používa už od čias Rímskej ríše.

## Pozri aj
* Chalcedón
* Kremeň

## Iné projekty

Kategória:Odrody kremeňa
Kategória:Polodrahokamy
Telnet

**Telnet** je sieťový komunikačný protokol založený na TCP s in-band signalizáciou. Začal sa vyvíjať od roku 1969 počínajúc RFC 0015 a bol štandardizovaný ako IETF STD 8 (RFC 854 a RFC 855), jeden z prvých internetových štandardov.

Jeho účelom je poskytovať pomerne všeobecný obojsmerný prostriedok komunikácie s osembitovým slovom. Primárnym cieľom je poskytnúť štandardizované rozhranie prostredníctvom siete pre terminálové zariadenia a terminálovo orientované procesy. Tiež je možné jeho využitie na komunikáciu medzi terminálmi navzájom a medzi procesmi navzájom.

Telnet je protokol klient-server, využíva TCP štandardne na porte 23. Medzi aplikácie patria prístup k aplikáciám, MUD hrám, talkerom a BBS.

Bežnou aplikáciou bolo vzdialené prihlasovanie k terminálu, telnet však prenáša údaje v čisto textovej forme, preto ho v tejto aplikácii z dôvodov bezpečnosti nahradil protokol ssh. Hoci rozšírenia protokolu už definujú TLS zabezpečenie a SASL autentifikáciu, väčšina implementácií ich nepodporuje a prevažuje používanie ssh.

## Referencie


## Externé odkazy
* Telnet Options - Officiálny zoznam priradených čísel volieb na iana.org 

Kategória:Internetové_protokoly
Zafír

[thumb|right|200px|Prírodný zafír z [Madagaskaru.]]
**Zafír** je drahokamová odroda korundu. Sfarbenie zafíru je najčastejšie modré, no farba môže nadobúdať aj žlté, zelené a ružové odtiene (s výnimkou červených korundov, ktoré sa nazývajú rubín), ktoré je spôsobené prímesou železa, titánu, alebo chrómu. Bezfarebný zafír sa nazýva *leukozafír*.

Názov zafír je arabského pôvodu (sapphyros - modravý). Najčastejšie sa vyskytuje v dávnovekých náplavoch.

## Pozri aj
* Korund
* Rubín

## Iné projekty

Kategória:Drahokamy
Kategória:Minerálne odrody
Program Ranger

[right|thumb|[Ranger 1]]

**Program Ranger** bola séria amerických mesačných sond v 60. rokoch 20. storočia bez ľudskej posádky, ktorá mala získať prvé fotografie mesačného povrchu v záverečnej fáze letu tesne pred dopadom. Úspešné boli len posledné sondy série, ktoré vyslali tisíce snímok. Na posledných záberoch sond bolo vidieť detaily menšie ako 1 m. Ukázali množstvo dovtedy neviditeľných malých kráterov v oblastiach mesačných morí a umožnili presnejšie určiť závislosť počtu kráterov na jednotku plochy od ich polomeru.

Program bol rozdelený na niekoľko blokov. V každom štartovalo niekoľko takmer identických sond, pretože sa počítalo s tým, že niektoré z nich havarujú. V prvých dvoch blokoch, ktoré mali dohromady päť sond, však neuspela ani jediná z nich.

## Misie
* Ranger 1 - štart 23. augusta 1961, neúspešná skúška prototypu sondy, sonda oproti plánu ostala na nízkej orbite Zeme
* Ranger 2 - štart 18. novembra 1961, neúspešná skúška prototypu sondy, sonda oproti plánu ostala na nízkej orbite Zeme
* Ranger 3 - štart 26. januára 1962, sonda minula Mesiac vo vzdialenosti 35 793 km
* Ranger 4 - štart 23. apríla 1962, sonda zlyhala, ako mŕtve teleso dopadla 26. apríla na odvrátenú stranu Mesiaca 
* Ranger 5 - štart 18. októbra 1962, sonda zlyhala, ako mŕtve teleso minula Mesiac vo vzdialenosti 720 km
* Ranger 6 - štart 30. januára 1964, sonda prvýkrát dopadla na povrch Mesiaca blízko plánovaného bodu, zlyhala jej však kamera 
* Ranger 7 - štart 28. júla 1964, sonda prvýkrát úspešná, na povrch Mesiaca dopadla 31. júla, vyslala celkovo 4316 snímok  
* Ranger 8 - štart 17. februára 1965, sonda úspešná, na povrch Mesiaca dopadla 20. februára, vyslala celkovo 7137 snímok  
* Ranger 9 - štart 21. marca 1965, sonda úspešná, na povrch Mesiaca dopadla 24. marca, vyslala celkovo 5814 snímok

## Iné projekty

Ranger
Kategória:Prieskum Mesiaca
Červienka obyčajná

**Červienka obyčajná** (iné názvy: **slávik červienka**, **červienka krovinná**, **červienka**; lat. *Erithacus rubecula*) je malý vták z čeľade muchárovité. Má dĺžku tela asi . Žije v lesoch po celom území Slovenska. Je sťahovavá, ale zriedkavo aj prezimuje. Podľa Medzinárodnej únie na ochranu prírody a prírodných zdrojov červienka obyčajná patrí medzi najmenej ohrozené druhy, trend celkovej populácie je stúpajúci, stavy v Európe v rokoch 19802013 narastali.

## Opis
Červienka meria  a váži 14,5 – 19,2 g.

## Hlas

## Výskyt a stav na Slovensku
Jeden z najbežnejších hniezdičov, zistený na 98,1 % mapovacích kvadrátoch od nížin až do  Na zimu sa väčšina populácie sťahuje, ostávajú hlavne dospelé jedince z nížin a kotlín, zimovanie bolo zistené na 48 % mapovacích kvadrátoch.

Odhadovaný počet hniezdiacich párov je 500 0001 000 000, zimujúcich jedincov 70 000150 000. Veľkosť populácie i územie na ktorom sa vyskytuje sú *stabilné*, maximálna zmena do 20&nbsp;%. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status.

## Potrava
Živia sa najmä hmyzom v rôznych štádiách vývinu, pavúkmi a inými bezstavovcami ako slimákmi. Konzumujú aj rastlinnú potravu, až 60 druhov rôznych plodov ktorých 80&nbsp;% semien ostáva schopná vyklíčiť.

## Ochrana
Je zákonom chránená, spoločenská hodnota je 300 €  (Vyhláška MŽP č. 170/2021).

## Galéria

Súbor:European Robin aka.jpg|Červienka obyčajná
Súbor:Červienka obyčajná.jpg|Červienka obyčajná
Súbor:Peters Rotkehlchen.jpg|Červienka obyčajná
Súbor:Erithacus rubecula-eggs.jpg|Hniezdo s vajíčkami
Súbor:Young-robin-lg-wikipedia.jpg|Mláďa
Súbor:Robin from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Súbor:Cuculus canorus canorus MHNT.ZOO.2010.11.150.1.jpg|*Cuculus canorus* + *Erithacus rubecula* - Museum specimen
Súbor:Erithacus rubecula superbus MHNT.ZOO.2010.11.193.17.jpg|*Erithacus rubecula superbus*
Súbor:Fosse n° 1 - 3 des mines d'Azincourt (84085).jpg|Robin v zime


## Referencie

## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Christian Boussus

**Christian Boussus** (* 5. marec 1908, Hyères, Francúzsko - † 12. august 2003, Neuilly-sur-Seine) bol francúzsky tenista. Medzi jeho najväčšie úspechy v tenise patrí účasť vo finále dvojhry na grandslamovom turnaji French Championships (1931), účasť vo finále štvorhry na grandslamovom turnaji French Championships (1932) a zisk titulu v zmiešanej štvorhre na Australian Championships (1935).

Francúzsko reprezentoval aj v Davisovom pohári, odohral celkovo 19 zápasov, všetky v dvojhre (10 výhier, 9 prehier).

## Účasti vo finále dvojhry na grandslamových turnajoch (1)
### Finále (1)

## Externé odkazy

## Zdroj

Kategória:Narodenia v 1908
Kategória:Úmrtia v 2003
Kategória:Francúzski tenisti
Kategória:Víťazi Australian Open
Jacques Brugnon

**Jacques Brugnon** (* 11. máj 1895, Paríž, Francúzsko - † 20. marec 1978, Paríž) bol francúzsky tenista. 

Medzi jeho najväčšie úspechy v tenise patria tituly zo štvorhry na grandslamových turnajoch Australian Championships (1928), French Championships (1927, 1928, 1930, 1932, 1934 mužská, 1925, 1926 zmiešaná) a Wimbledon (1926, 1928, 1932, 1933). Na olympijských hrách v roku 1924 v Paríži získal striebro v mužskej štvorhre.

V roku 1976 bol zapísaný do Medzinárodnej tenisovej siene slávy.

Francúzsko reprezentoval aj v Davisovom pohári, celkovo odohral 37 zápasov, z toho 6 v dvojhre (4 výhry, 2 prehry) a 31 v štvorhre (22 výhier, 9 prehier).

Spolu s Jeanom Borotrom, Henri Cochetom a Reném Lacoste patril k takzvaným "Štyrom mušketierom", štyrom francúzskym tenistom, ktorí patrili medzi najlepších tenistov sveta v 20. a 30. rokoch 20. storočia.

## Iné projekty

## Externé odkazy

## Zdroj

Kategória:Francúzski tenisti
Kategória:Francúzski olympionici
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Medzinárodná tenisová sieň slávy
Kategória:Osobnosti z Paríža